Corrector Carvalho Calero

**III.** Enche os ocos dos seguintes enunciados: **Telexornal Carvalho Calero**

1. Carvalho Calero está considerado un dos mellores polígrafos galego do século XX.
2. O autor ferrolán foi o intelectual máis destacado do reintegracionismo lingüístico.
3. A súa Historia da literatura galega contemporánea estableceu o noso canon da litratura.
4. Carvalho Calero dedicou a súa vida a dignificar a lingua e a cultura de Galicia.
5. Foi o intelectual de máis ampla traxectoria e máis densa e fecunda obra da nosa contemporaneidade nos estudos de lingua e literatura do último século.
6. Calero naceu na rúa San Francisco, Ferrol.
7. A filla do escritor chámase Margarita Carvalho Calero.
8. Desde moi novo colabora coa revista Nós, tanto na faceta de creador como de crítico literario.
9. Así entra en contacto co galeguismo e participa na fundación do PG en 1931.
10. De mozo entra en contacto co grupo Nós. Empeza a traballar tanto na creación literaria, un como poeta e escribe tamén novelas (...) despois ten tamén faceta de crítica literaria. Con 21 anos xa publica unha reflexión sobre a xeración de Risco. Na revista Nós chega a facer 27 colaboracións.
11. Calero foi represaliado durante o franquismo polas súas ideas, polo seu republicanismo... El representaba unhas ideas que non lle gustaban aos ditadores e esa foi a causa do seu encarceramento.
12. Ademais foi inhabilitado como profesor. Isto fixo que empezara a traballar no colexio Fingoi de Lugo, como conselleiro delegado.
13. Os lucenses sabemos que foi 15 anos lucense.
14. Durante esta etapa tivo unha actividade tremenda: conferencias, cursos, RAG, Fundación Penzol, Galaxia...
15. Calero decide facer durante o tempo que está en Lugo a súa tese de doutoramento e a grande obra da Historia da literatura.
16. No colexio Fingoi empezou tamén a redacción da Gramática do Galego Común.
17. Na poesía de Carvalho Calero podemos atopar compoñentes autobiográficos e culturalistas.
18. Calero ten dito en diversas ocasións que el era eminentemente poeta.
19. Calero foi un referente do reintegracionismo moderno, movemento de aproximación entre galego e portugués. Este movemento xa fora defendido por Murguía ou Castelao e só a finais dos 70 se aplica na práctica liderado por Calero.
20. As características do teatro de Calero son as do teatro clásico.
21. Na primeira parte da súa produción responde a ideoloxía da renovación teatral das Irmandades da Fala e na última parte da súa produción o que fai é unha homenaxe á obra de Castelao*, Os vellos non deben de namorarse*.
22. Entre a súa obra narrativa destaca: *Escorpio*.
23. En canto ao contido, esta é unha novela xeracional que retrata os galeguistas de preguerra.
24. É unha novela excepcional na que hai unha pretensión de explicación histórica de Galicia.
25. É unha novela na que “hai moito de autobiográfico”.
26. En canto á técnica, destaca a polifonía de voces narrativas.
27. *A historia da literatura galega* é fundamental para a construción do propio sistema literario e para establecer que autores e obras son relevantes e modelo do prestixio cultural e literario para establecer a medida e o valor da nosa literatura.
28. Carvalho Calero foi o primeiro catedrático de Lingua Galega e Literatura da Universidade de Santiago de Compostela e formou os primeiros docentes en lingua galega.